Mieczysław Romuald Krzywicki

Doc. Mgr. Ing. Mieczysław Romuald Krzywicki (* 19. február 1903, Smolensk, Rusko – † 27. január 1988, Lublin, Poľsko) bol poľský prírodovedec, vysokoškolský pedagóg, inžinier, entomológ – lepidopterológ a prvý dekan elektrotechnickej fakulty v poľskom Lubline.

Je autorom prác o denných motýľoch Poľska, ako i opisov niektorých nových poddruhov hmyzu, prevažne z územia Poľska, ale i Slovenska.

Život 
Mieczysław Romuald Krzywicki sa narodil v ruskom Smoleńsku v rodine inteligencie. Po skončení základnej i strednej školy (1929) v rodisku – Smolensku, študoval vo Varšave na Wydziałe Elektrycznym, kde úspešne promoval v roku 1937 s titulom magistra a elektrotechnického inžiniera. 

V rokoch II. svetovej vojny sa veľmi nevenoval entomológii, lebo bol nútený pracovať ako robotník. Po vojne pracoval spočiatku ako učiteľ a potom pracovník fakulty. Bol prvým dekanom Wydziału Elektrycznego Politechniki Lubelskiej. V roku 1968 bol menovaný docentom na tejto škole. Za svoju celoživotnú prácu v elektrotechnike získal viacero štátnych vyznamenaní Poľska.

Entomológia 
Jeho záľubou už od mladosti však bola entomológia a to hlavne lepidopterológia, v ktorej napriek tomu, že bol samouk, dosiahol značné výsledky – hlavne v skupine denných motýľov (Rhopalocera). V rokoch 1963 – 1970 spracoval i vydal entomologický komplet: "Klucze do oznaczania owadów Polski", ktorý sa zaoberal skupinou denných motýľov.
        
V roku 1963 opísal nový poddruh jasoňa červenookého Parnassius apollo ssp. niesiolowski Krzywicki, z vrchu „Žar“ v Poľsku. Tento poddruh zasahuje čiastočne i na územie Slovenska. Podľa názoru niektorých odborníkov nemá tento poddruh nárok na svoje uznanie "dobrého poddruhu", lebo je to iba výšková forma ssp. candidus Verity, 1911. 

Jeho zbierka hmyzu, prevažne motýľov je uložená v múzeu v poľskom Lublinie, múzeu v Krakowe i mnohých súkromných zbierkach po celom území Poľska.

Bibliografia 
Krzywicki, M.: 1959, Klucze do oznaczania owadów Polski. Zesz. 61, Lycaenidae, Erycinidae. Państw. Wydaw. Nauk. Warszawa.
Krzywicki, M.: 1959, Klucze do oznaczania owadów Polski. Zesz. 62, Erycinidae. Państw. Wydaw. Nauk. Warszawa.
Krzywicki, M.: 1962, Klucze do oznaczania owadów Polski. Zesz. 65, Papilionidae, Państw. Wydaw. Nauk. Warszawa.
Krzywicki, M.: 1962, Klucze do oznaczania owadów Polski. Zesz. 66, Pieridae, Państw. Wydaw. Nauk. Warszawa.
Krzywicki, M.: 1963, Przyczynek do znajomości fauny Rhopalocera Tatr Polskich (Lepidoptera). Ann. zool., 21: 151 – 222.
Krzywicki, M.: 1966, Klucze do oznaczania owadów Polski. Zesz. 63: Satyridae. Państw. Wydaw. Nauk. Warszawa, 42 pp.
Krzywicki, M.: 1967, Fauna Papilionoidea i Hesperioidea (Lepidoptera) Puszczy Białowieskiej. Ann. zool., 25: 1 – 213.
Krzywicki, M.: 1968, Klucze do oznaczania owadów Polski. Zesz. 64, Apaturidae, Wydaw. Nauk. Warszawa, 64 pp.
Krzywicki, M.: 1968, Klucze do oznaczania owadów Polski. Zesz. 66, Nymphalidae. Państw. Wydaw. Nauk. Warszawa.
Krzywicki, M.: 1970, Klucze do oznaczania owadów Polski. Zesz. 60 Hesperiidae. Państw. Wydaw. Nauk. Warszawa, 34 pp.
Krzywicki, M.: 1981, Anmerkungen zur Tagfalterfauna Bulgariens. Nota lepid., 4(1–2): p. 29 – 46.
Krzywicki, M. & Dąbrowski J. S.: 1982, Ginące i zagrożone gatunki motyli (Lepidoptera) w faunie Polski. Studia Naturae B, 31, 1 – 171.
Krzywicki, M.: 1982, Der gegenwärtige Stand der Tagfalterfauna Polens unter besonderer Berücksichtigung ihrer Bedrohung. Nota lepid. 5(1): 3 - 16. 
Krzywicki, M.: 1982, Monografia motyli dziennych Polski Papilionoidea i Hesperioidea (Lepidoptera). Lublin, 364 ss., 168 map, 17 tabl., 4 tabele (msc.) (rozpowszechniona od roku 1997. w ilości 60 egz. oraz w postaci elektronicznej i tą drogą powielana.).
Dąbrowski, J. & Krzywicki, M.: 1982, Ginące i zagrożone gatunki motylli (Lepidoptera) w faune Polski. częsċ 1, Państwowe wydawnictvo naukove, Warszawa – Kraków, 171 s.
Krzywicki, M.: 1983, Eine neue Unterart von Polyommatus eroides (Frivaldszky, 1835) aus Polen (Lepidoptera, Lycaenidae), 4 pp.
Krzywicki, M.: 1986, Stan fauny motyli dziennych Lepidoptera, Diurna Puszczy Białowieskiej. Parki Narodowe i Rezerwaty Przyrody Tom 7, Nr. 1.

Zdroje informácií o osobnosti 
Kříž, K.: 2011. Jasoň červenooký (Parnassius apollo Linnaeus, 1758) na Slovensku. História výskumu a ochrana. SAŽP, Dolis, 240 pp.

Externé odkazy 
Strona o Mieczysławie Krzywickim 

Poľskí entomológovia
Ruskí entomológovia
Lepidopterológovia
Parnassiológovia
Narodenia v 1903
Úmrtia v 1988